《别梯飙 其二》
宋代·林希逸

儿忝同升辱爱深，诗情道气两知音。衔杯欲挹浮丘袂，倚杖长听子贱琴。

未别已愁残月梦，相看难忍此时心。我衰何日重携手，有雁南来字抵金。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。